Det bekrefter Engmarks produksjonsselskap Feelgood Scene:

– Han fikk et illebefinnende da han var på familiebesøk i Brussel. Ambulansepersonell ble tilkalt, men livet sto ikke til å redde, skriver produsent Karina Aase i pressemeldingen.

Hun omtaler Engmark som er stor komier og scenepersonlighet.

– Det var med stor sorg vi mottok budskapet, vi har mistet en stor komiker, scenepersonlighet og en kjær kollega. Han vil bli dypt savnet, og våre tanker går til hans nærmeste familie i denne tunge tiden.

Engmark etterlater seg samboer og tre barn.

Åsleik Engmark og Gørild Mauseth i «Beat for beat». Foto: Erik Dyrhaug / NRK

Engmark står bak flere rollefigurer og sceniske opptredener, og høsten 2009 debuterte han som filmregissør med spillefilmen «Knerten». Filmen ble den mest sette filmen med premiere dette året, og ble tatt ut til det offisielle barnefilmprogrammet på filmfestivalen i Berlin.

Severin Suveren

I 1989 ble Engmark kjent for rollefiguren Severin Suveren i NRKs programserie om fjellvettreglene.

Les også: Har satt spor i barndommen til en hel generasjon

Engmark har dubbet flere tegnefilmer og har blant annet stemmen til Timon i «Løvenes Konge» og Woody i Toy Story-filmene.

Fra 1988 til 1999 var han fast ansatt på Det Norske Teatret.

Åsleik Engmark vant «Skal vi danse» i 2010. Foto: Andersen, Aleksander / Scanpix

Stå opp-prisen

Engmark ble i 2001 tildelt Stå opp-prisen, som er stand up-sjangerens egen bransjepris.

I juryens begrunnelse sto det da at «kombinert med sin bitende satiriske og hyperenergiske stil har Engmark blitt en av Norges mest populære stand-up-komikere».

I 2016 hadde Engmark regi på en oppsetning av La Boheme, i Bjørvika i Levanger.